Държавен вестник, бр. 90, 2009 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  90
Г л а в а  т р е т а 
СЪСТАВ, ОРГАНИ И ДЕЙНОСТ НА 
МЕЖДУВЕДОМСТВЕНИЯ СЪВЕТ
Раздел I
Състав и органи на Междуведомствения съвет
Чл. 10. (1) Междуведомственият съвет се 
състои от председател и членове – по един 
представител на: Висшия съдебен съвет, Вър­
ховния касационен съд, Прокуратурата, Наци­
оналната следствена служба, Министерството 
на вътрешните работи, Държавна агенция 
„Национална сигурност”, Министерството на 
отбраната, Министерството на правосъдието, 
Министерството на финансите и Националния 
статистически институт.
(2) В работата на Междуведомствения 
съвет без право на глас могат да участват по 
покана представители на Министерството на 
регионалното развитие и благоустройството, 
Българския институт по стандартизация и на 
други институции.
Чл. 11. Председател на Междуведомствения 
съвет е главният прокурор или определен от 
него представител.
Чл. 12. (1) Дейността на Междуведомстве­
ния съвет се подпомага от Междуведомствена 
експертна комисия.
(2) Членовете на Междуведомствената 
експертна комисия се определят от ръко­
водителите на органите и институциите по 
чл. 10, ал. 1.
(3) Междуведомственият съвет може да 
определя експертни работни групи за изпъл­
нение на конкретни задачи.
Раздел II
Организация на дейността на Междуведом­
ствения съвет
Чл. 13. Междуведомственият съвет:
1. осъществява методическо ръководство 
на изграждането, внедряването, развитието, 
поддържането и ползването на ЕИСПП;
2. приема методика за определяне на ин­
формационните обекти според стандартите 
на ЕИСПП;
3. съгласува дейността на органите на 
съдебната власт, Министерството на вътреш­
ните работи, Държавна агенция „Национална 
сигурност“, Министерството на отбраната, 
Министерството на правосъдието и Минис­
терството на финансите и на Националния 
статистически институт във връзка с ЕИСПП.
Чл. 14. (1) Междуведомственият съвет се 
свиква на заседания от председателя най-
малко веднъж на 3 месеца с писмена покана 
до членовете на съвета.
(2) По изключение заседание се свиква и по 
предложение на член на Междуведомствения 
съвет по ред, определен от съвета.
(3) Заседанията се провеждат във време 
и на място, определени от председателя на 
Междуведомствения съвет.
Чл. 15. Членовете на Междуведомствения 
съвет се уведомяват най-малко 10 дни преди 
деня на провеждане на заседанието за времето 
и мястото на провеждане, като им се пре­
доставят проект на дневен ред и съответните 
материали за разглеждане.
Чл. 16. Заседанията на Междуведомствения 
съвет се ръководят от председателя.
Чл. 17. Председателят предлага дневен ред 
за заседание на Междуведомствения съвет, 
който се обсъжда и гласува от членовете му.
Чл. 18. Заседание на Междуведомствения 
съвет се провежда, ако присъстват предсе­
дателят и най-малко две трети от членовете 
на съвета.
Чл. 19. (1) Решенията на Междуведом­
ствения съвет се приемат с мнозинство от 
половината плюс един глас от присъстващите 
на заседанието членове.
(2) Решенията се приемат с явно гласуване. 
Чл. 20. (1) За заседанието на Междуведом­
ствения съвет и приетите решения се изготвя 
протокол.
(2) Протоколът се подписва от председа­
теля на Междуведомствения съвет. Копие от 
протокола се изпраща на всички членове на 
Междуведомствения съвет.
Чл. 21. (1) Заседанията на Междуведом­
ствения съвет са закрити.
(2) На тях могат да присъстват експерти, 
определени от членовете на съвета, за под­
помагане на дейността им, както и други 
лица, определени с решение на Междуве­
домствения съвет.
Чл. 22. Организацията на заседанията на 
Междуведомствения съвет и съхраняването на 
документацията за дейността му се извършват 
от администрацията на прокуратурата. 
Г л а в а  ч е т в ъ р т а 
ВЗАИМОДЕЙСТВИЕ НА ОРГАНИТЕ И 
ИНСТИТУЦИИТЕ ПО ОСИГУРЯВАНЕ 
ФУНКЦИОНИРАНЕТО НА ЕИСПП
Чл. 23. (1) Компонентите по чл. 2 се из­
граждат, осигуряват, развиват и поддържат 
по реда на глава втора.
(2) Ведомствените комуникационни ком­
поненти за връзка на ядрото на системата с 
ВАИС и АРМ за справки се администрират 
и осигуряват по линия на сигурността от 
съответните органи и ведомства, в които са 
инсталирани.
(3) Автоматизираните работни места за 
справки в ЕИСПП се изграждат, поддържат 
и администрират от органите и ведомствата, 
чиято дейност осигуряват, след съгласуване 
с Националната следствена служба по ред, 
определен от Междуведомствения съвет.